
Organizaţie reprezentativă la nivelul ramurii mass-media conform Legii 130/1996

Comunicat de presă
Vă transmitem comunicatul de presă al Federaţiei Europeane a Jurnaliştilor (European Federation of Journalists, EFJ) faţă de proiectul de lege Radioului şi Televiziunii Publice. http:/europe.ifj.org/en/articles/efj-demands-immediate-withdrawal-and-revision-of-draft-law-on-public-broadcasting-in-romania
Traducerea în limba română a comunicatului de presă al EFJ.
EFJ solicită retragerea imediată şi revizuirea proiectului de lege privind audiovizualul public din România
Federaţia Europeană a Jurnaliştilor (European Federation of Journalists, EFJ), cel mai mare grup reprezentând jurnalişti din Europa, a condamnat proiectul de lege privind radioul public dezbătut miercuri de către parlamentul român. EFJ a cerut guvernului român să-l retragă imediat şi să efectueze o revizuire completă a conţinutului său, printr-o consultare deplină cu grupuri ale societăţii civile şi mass-media profesioniste, informează miercuri site-ul grupului.

''Această lege, dacă va fi adoptată, va creşte interferenţele politice în radioul şi televiziunea publice, în timp ce va slăbi vocea jurnaliştilor profesionişti şi a grupurilor societăţii civile", a declarat Aidan White, secretarul general al EFJ. "Eliminarea dreptului jurnaliştilor de a proteja confidenţialitatea surselor lor va prejudicia imens capacitatea mass-media de a investiga corupţia şi abuzul de putere", a mai precizat White.

În cursul săptămânii trecute, Comisia pentru cultură, artă şi mijloace de informare în masă din parlamentul român a decis în spatele uşilor închise privind viitorul audiovizualului public, excluzând toate media profesioniste şi grupurile societăţii civile.

Proiectul de lege introduce o metodă nouă şi discriminatorie de numire a Consiliului de administraţie în timp ce limitează, de asemenea, dreptul sindicatelor de a avea un observator reprezentat în Consiliul de administraţie. În plus, actuala garanţie juridică pentru confidenţialitatea surselor va fi eliminată.
O largă coaliţie de organizaţii de jurnalişti profesionişti, printre care cea afiliată EFJ - FRJ MediaSind - precum şi grupuri ale societăţii civile organizează proteste împotriva acestui proiect de lege şi participă la o demonstraţie miercuri, în interiorul parlamentului român, în timpul sesiunii sale publice.
EFJ face apel la parlamentul român să respingă proiectul de lege şi să efectueze o revizuire completă, deschisă şi transparentă, cu o consultare deplină a părţilor interesate, înainte de a prezenta o noua versiune a proiectului.
Federaţia Română a Jurnaliştilor MediaSind reprezintă 9000 de membri din presa scrisă, radio, televiziune, edituri şi tipografie şi este membru cu drepturi depline al Federaţiei Internaţionale a Jurnaliştilor.
Organizaţii afiliate:
Federaţia Sindicatelor Jurnaliştilor şi Tipografilor din România | Federaţia Sindicatelor din Societatea Română de Radiodifuziune | Sindicatul 2002 din Societatea Română de Televiziune | SJP din Agenţia Naţională de Presă Agerpres | Sindicatul Lucrătorilor din Edituri şi Tipografii | SZR – Federaţia Sindicatelor din Întreaga Presă | Uniunea Jurnaliştilor din Republica Moldova
Pentru detalii contactaţi-ne la:

